Diari Oficial de la Generalitat Valenciana


Sumari del DOGV 2261, del 06-05-1994 (1994/831326)

ORDRE de 12 d'abril de 1994, de la Conselleria de Cultura, per la qual es convoquen .beques per a esportistes d'èlite de la Comunitat.Valenciana.
-------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/04/12/(3)/dof/vci/html**

### Dades del document

Número de DOGV
:   2261

Data del DOGV
:   06-05-1994

Secció del DOGV
:   DISPOSICIONS GENERALS

Número del document
:   1994/831326


Data del document
:   12-04-1994

Organisme emissor
:   Conselleria de Cultura

Tipus de document
:   Ordre

ORDRE de 12 d'abril de 1994, de la Conselleria de Cultura, per la qual es convoquen beques per a esportistes d'elit de la Comunitat Valenciana. [94/2600]  
D'acord amb el que disposa l'article 31.28 de l'Estatut d'Autonomia de la Comunitat Valenciana, l'esport és competència exclusiva de la Generalitat Valenciana.  
La Llei 4/1993, de 20 de desembre, de la Generalitat Valenciana, de l'Esport de la Comunitat Valenciana, en l'article tercer, apartat C, estableix entre les línies d'actuació {REF el suport als esportistes d'elit durant la seua carrera esportiva, per mitjà d'ajudes materials i tècniques, i en acabar-la, a través de fórmules que faciliten la seua integració laboral en consideració dels mèrits obtinguts, les exigències en la seua preparació i el fet de representar un model per a la joventut}.  
També en l'article 15 estableix que la Generalitat Valenciana donarà suport i tutelarà l'esport d'elit, especialment el no professional.  
Per tal d'aconseguir el desenvolupament i perfeccionament de l'esport d'elit de la Comunitat Valenciana, que constitueix un dels objectius de la política esportiva de la Generalitat Valenciana, la Conselleria de Cultura ha concedit en anys anteriors una sèrie de beques i ajudes per a esportistes d'aquest nivell.  
A aquest efecte, i a fi de continuar la promoció d'aquesta àrea esportiva per a permetre i afavorir el perfeccionament en el rendiment dels esportistes d'alta competició, la Conselleria de Cultura ha establert aquest règim d'ajudes, les quals s'adapten als criteris de concurrència, publicitat i objectivitat en la concessió.  
En virtut d'això i d'acord amb el que estableixen l'article 35 de la Llei 5/1983, de 30 de desembre, de Govern Valencià, l'article tercer de la Llei 4/1993, de 20 de desembre, de la Generalitat Valenciana, de l'Esport de la Comunitat Valenciana, i el text refós de la Llei d'Hisenda Pública de la Generalitat Valenciana, aprovat per Decret Legislatiu de 26 de juny de 1991, del Consell de la Generalitat Valenciana, i el Decret 108/1992, de 6 de juliol, del Govern Valencià, pel qual es regula la concessió de beques,  
ORDENE:  
Primer  
Convocar la concessió de beques per als esportistes d'elit de la Comunitat Valenciana per un import global màxim de vint milions de pessetes (61.515.387 de PTA), les quals seran satisfetes a càrrec del capítol IV de la secció 15, servei 05, programa 457.10 i línia 4,03 dels pressupostos de la Generalitat Valenciana per a 1994.  
Segon   
L'import d'aquestes beques serà fins a 500.000 PTA, com a màxim, i es valoraran d'acord amb els mèrits acreditats i la possibilitat de l'esportista d'accedir a altres ajudes econòmiques o mitjans de finançament.  
Tercer   
Aprovar las bases per les quals es regirà la convocatòria, que figuren com a annexos a aquesta ordre.  
DISPOSICIONS FINALS  
Primera  
Per a l'adequat desenvolupament i execució del que disposa aquesta ordre, es faculta el director general de l'Esport per a dictar les resolucions necessàries.  
Segona   
Aquesta ordre entrarà en vigor l'endemà de la publicació en el Diari Oficial de la Generalitat Valenciana.  
Tercera   
Contra aquesta ordre, que posa fi a la via administrativa, podrà interposar-se recurs contenciós administratiu en el termini de dos mesos, comptadors des del dia de la publicació, davant la Sala Contenciosa Administrativa del Tribunal Superior de Justícia de la Comunitat Valenciana, amb la comunicació prèvia a la Conselleria de Cultura, tot això d'acord amb els articles 57 i 58 de la Llei Reguladora de la Jurisdicció Contenciosa Administrativa, i l'article 110.3 de la Llei 30/1992, de 26 de novembre, de Règim Jurídic de las Administracions Públiques i del Procediment Administratiu Comú.  
València, 12 d'abril de 1994  
La consellera de Cultura,  
PILAR PEDRAZA MARTÍNEZ  
ANNEX I  
Bases per les quals es regula la convocatòria de beques per a esportistes d'elit de la Comunitat Valenciana per a l'any 1994.  
Primera. Llista d'esportistes d'elit  
1.1. En compliment de l'article 16 de la Llei 4/1993, de l'Esport de la Comunitat Valenciana, les federacions esportives hauran de lliurar la relació d'esportistes que proposen incloure en la llista corresponent a l'any actual, que elaborarà la Direcció General de l'Esport, on es recolliran els mèrits de cadascun segons els criteris generals establerts en l'apartat 5.2 d'aquestes bases.  
1.2. El termini de presentació de la relació serà el previst per a les sol·licituds de beca en la base quarta, apartat 2.  
Segon. Objecte i beneficiaris de les beques  
2.1. Les beques objecte d'aquesta convocatòria tindran com a finalitat recolzar la pràctica esportiva i facilitar la millora del rendiment dels esportistes d'elit de la Comunitat Valenciana que demostren especials qualitats i dedicació, i perseguiran tant que aquests participen en esdeveniments esportius, com que aconseguesquen un major desenvolupament en la seua especialitat esportiva i es perfeccionen tècnicament.  
2.2.Podran sol·licitar aquestes beques els esportistes que complesquen els requisits següents:  
2.2.1. Posseir la condició de valencians, segons el que disposa l'Estatut d'Autonomia de la Comunitat Valenciana, i estar inclosos en la relació que elaborarà la Direcció General de l'Esport en col·laboració amb les federacions esportives, segons els criteris recollits en els apartats 2.2.2, 2.2.3, 2.2.4 d'aquesta base segona i en els apartats 5.1 i 5.2 de la base cinquena.  
2.2.2. Estar vinculats a entitats esportives radicades a la Comunitat Valenciana, en activitat i en possessió de la llicència d'una federació esportiva de la Comunitat Valenciana.  
Quan no hi haja la federació esportiva de la Comunitat Valenciana corresponent, s'acreditarà la pertinença a una federació espanyola, la qual la suplirà.  
2.2.3. Estar integrat en qualsevol dels equips nacionals o autonòmics inscrits en les federacions espanyoles o de la Comunitat Valenciana, o haver participat en activitats previstes per cadascun d'aquells equips.  
2.2.4. Acreditar l'obtenció de resultats esportius de rellevància nacionals o internacionals, en competicions oficials durant la darrera temporada esportiva, i fins la data d'entrada en vigor d'aquesta ordre, en categoria absoluta o la immediata inferior.  
2.2.5. No comptar amb ingressos superiors a 2.000.000 PTA en l'últim exercici econòmic, per conceptes derivats de la pràctica de la seua modalitat esportiva.  
Tercera. Desestimació o minoració de la beca  
Podrà ser motiu de desestimació o minoració de la beca, la constància que el sol·licitant disposa de suficients subvencions, ajudes o d'altres mitjans de finançament, per al desenvolupament de l'activitat esportiva.  
Quarta. Sol·licituds i documentació  
4.1. Les sol·licituds podran presentar-se en les direccions territorials de Cultura d'Alacant, Castelló o València; en el Registre General de la Conselleria de Cultura; en els centres d'informació de la Oficina d'Informació Iniciatives i Reclamacions de la Generalitat Valenciana o en quasevol dels llocs als quals fa referència l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
4.2. El termini de presentació de sol·licituds serà de trenta dies comptadors des de l'entrada en vigor d'aquesta ordre.  
4.3. En acabar el termini, s'exposarà públicament la relació de les sol·licituds presentades en els taulers d'anuncis de la Conselleria de Cultura i de les direccions territorials d'Alacant, Castelló i València, on s'assenyalaran les possibles deficiències de documentació que l'interessat haurà de reparar en el termini de quinze dies, advertint-lo que, en cas contrari, s'arxivarà la sol·licitud sense més tràmits.  
4.4.Les sol·licituds de beques es faran a través d'una instància dirigida a la Conselleria de Cultura, segons el model de l'annex 2 d'aquesta ordre.  
4.5. En la sol·licitud s'indicaran totes aquelles altres subvencions o ajudes que s'hagen sol·licitat, o hagen concedit altres administracions o ens públics o privats.  
4.6. La sol·licitud anirà acompanyada dels documents següents:  
a) Historial esportiu segons el model que figura com a annex 3 d'aquesta ordre, que continga la participació i els resultats de l'esportista fins la data d'entrada en vigor de la present ordre, en la darrera temporada o l'any immediat anterior, visats pel club i la federació esportiva a la qual pertany, que acreditarà que es troba en activitat i en possessió de la llicència.  
Aquest historial s'ampliarà amb els resultats més destacats d'anys anteriors, si no s'ha presentat en convocatòries precedents.  
b) Còpies de la llicència federativa en vigor i del NIF del beneficiari de la beca.  
c) Còpia del DNI del sol·licitant.  
d) En els casos que el signant de la sol·licitud actue en nom i representació d'altra persona, document que n'acredite fefaentment la representació.  
e) Programa d'activitats i despeses previstes en la temporada actual.  
f) Full de dades bancàries del beneficiari, a l'efecte de la tramitació de la beca.  
A més, els sol·licitants podran presentar tots els documents que consideren convenients per a acreditar els mèrits esportius o altres circumstàncies relacionades amb la beca.  
Cinquena. Valoració de les sol·licituds  
5.1. Per a la concessió de les beques, es tindrà en compte:  
a) La implantació i incidència de la modalitat esportiva practicada en el conjunt de la Comunitat Valenciana.  
b) La participació, individual o en equip, en activitats o competicions oficials, per l'ordre següent:  
- Participació en competició internacional, individualment, en equip o formant part de la selecció espanyola corresponent (olimpíada, campionat del món i d'Europa).  
- Participació en competició nacional, individualment, en equip o formant part de la selecció autonòmica (campionat d'Espanya).  
- Participació en el campionat oficial autonòmic de la Comunitat Valenciana.  
- Participació en altres competicions internacionals o nacionals (copes, torneigs, encontres, etc).  
Dins de cadascun dels nivells de participació en competicions, es tindrà en compte el lloc obtingut, la categoria esportiva, i el nivell de dificultat de la modalitat esportiva i del sistema de classificació.  
5.2. A l'efecte de valoració dels mèrits, s'estableixen els nivells de rendiment següents, els quals haurà d'acreditar l'esportista:  
\* Nivell A  
a) Llocs 1 al 8 del darrer campionat del món absolut, o jocs olímpics.   
b) Lloc 1 al 3 del darrer campionat d'Europa absolut.  
\* Nivell B  
a) Llocs 9 al 16 del darrer campionat del món absolut, o jocs olímpics.  
b) Llocs 4 al 10 del darrer campionat d'Europa absolut.  
c) Llocs 1 al 18 del darrer campionat del món júnior.  
d) Llocs 1 al 3 del darrer campionat d'Europa júnior.  
\* Nivell C  
a) Llocs 17 al 25 del darrer campionat del món absolut o jocs olímpics.  
b) Llocs 11 al 16 del darrer campionat d'Europa absolut.  
c) Llocs 9 al 16 del darrer campionat del món júnior.  
d) Llocs 4 al 8 del darrer campionat d'Europa júnior.  
e) Llocs 1 al 5 del darrer campionat d'Espanya absolut.  
f) Trobar-se en els llocs 1 al 3 del darrer campionat d'Espanya junior.  
\* Nivell D  
a) Llocs 1 al 3 del darrer campionat absolut de la Comunitat Valenciana.  
b) Trobar-se en els llocs 1 al 3 del darrer campionat junior de la Comunitat Valenciana.  
5.3. Es crea una comissió d'avaluació per a l'estudi i valoració de les sol·licituds presentades.  
5.3.1. La comissió d'avaluació estarà formada pels membres següents:  
- El director general de l'Esport, qui la presidirà.  
- El cap del Servei de Promoció de l'Esport de la Direcció General de l'Esport.  
- Un representant per cadascuna de les direccions territorials de Cultura d'Alacant, Castelló i València.  
- El cap de la Secció de Desenvolupament de l'Esport o un funcionari de la Direcció General de l'Esport, que farà de secretari.  
5.3.2. En acabar els terminis prevists en la base anterior, la Direcció General de l'Esport disposarà de 30 dies per a convocar la comissió d'avaluació, procedir a l'estudi i valoració de les sol·licituds, i elevar les propostes a la consellera de Cultura, qui les resoldrà.  
5.4. La concessió o desestimació de la beca serà comunicada per la Direcció General de l'Esport als interessats, i s'exposarà també públicament en els taulers d'anuncis de la Conselleria de Cultura i de les direccions territorials d'Alacant, Castelló i València.  
5.5. La sol·licitud es considerarà desestimada si la resolució no es produeix en el termini de 3 mesos des de la finalització del termini de presentació d'instàncies.  
Sisena. Obligacions dels beneficiaris  
6.1. La persona becada està obligada a justificar documentalment la seua participació en les activitats de la temporada 1993-94 i la realització de la despesa derivada d'aquelles.  
6.2. La concessió de la beca quedarà sense efecte quan no es faça l'activitat que motivà la concessió, quan no tinguen els requisits exigits o quan no s'acomplesquen, sense causa que ho justifique, les condicions establertes en aquesta convocatòria.  
Setena. Justificació de les beques  
7.1. Documentació. Per a la percepció de la beca, els beneficiaris hauran de presentar la següent documentació:  
a) Declaració de despeses derivades de l'activitat esportiva en la temporada 1993-94, segons el model que figura com a annex 4 d'aquesta ordre, acompanyada dels justificants originals de la despesa.  
b) Informe de les activitats realitzades en aquesta temporada.  
c) Fotocòpia del document d'ingrés de l'IRPF de l'exercici immediat anterior o, si escau, declaració jurada del sol·licitant de no estar obligat a declarar.  
7.2. El termini de justificació acabarà el 15 d'octubre d'enguany.  
7.3. Les beques es destinaran exclusivament a despeses de la temporada 1993-94 i derivades de l'activitat esportiva del beneficiari, com ara millora tècnica o física, participació en esdeveniments esportius, compra de material tècnic per a la competició, etc.  
Vuitena. Seguiment de la subvenció  
La Conselleria de Cultura es reserva el dret de realitzar un seguiment de les activitats subvencionades amb aquestes beques, i podrà exigir una explicació detallada de les despeses produïdes inclús amb prova documental fins un any després d'acabar les activitats, també podrà suspendre qualsevol beca concedida quan, segons el seu parer, l'esportista beneficiari incomplesca les obligacions contretes o es produesca cap modificació substancial en les finalitats previstes.  
Novena. Reintegrament de la beca  
Serà procedent el reintegrament de les quantitats percebudes i l'exigència dels interessos de demora des del moment del pagament de les beques en els casos previstos en la Llei d'Hisenda Pública de la Generalitat Valenciana.  
ANNEX II  
Sol·licitud de beques per a esportistes d'elit  
Any 1994  
(Empleneu a màquina o amb lletra d'impremta)  
Exp. núm. ...  
Dades personals de l'esportista  
Cognoms ... Nom ... Any de naixement ... DNI ...  
Tel. ... Domicili (carrer/plaça i número) ...  
Població ... Província ... CP...  
Federació esportiva a què pertany i esport que practica ...   
Especialitat ... Club ...   
Sr/Sra. ...  
D'acord amb l'Ordre de 12 d'abril de 1994, de la Conselleria de Cultura (DOGV de 6 de maig de 1994), per la qual es regulen les beques a esportistes d'elit de la Comunitat Valenciana.  
Sol·licite la beca i assumesc totes les obligacions que se'n puguen derivar, i a aquest efecte declare que em trobe al corrent de les obligacions tributàries i amb la Seguretat Social segons el que disposa l'Ordre de 7 de gener de 1991, de la Conselleria d'Economia i Hisenda (DOGV núm. 1.477, de 5 de febrer de 1991).  
En compliment de l'ordre de convocatòria, declare que els meus ingressos anuals/o temporada esportiva, i derivats de l'activitat esportiva són de ... PTA, i procedeixen de:  
Federació territorial: ... Federació espanyola: ...  
ADO ... Altres (indiqueu-ho) ...  
Així mateix em compromet a complir la normativa vigent per a aquest tipus d'ajudes i declare sota la meua responsabilitat la certesa de les dades presentades.  
Documentació que hi adjunte  
\_ a) Historial esportiu.  
\_ b) Còpies de la llicència esportiva i del NIF del beneficiari.  
\_ c) Còpia del DNI del signant de la sol·licitud.  
\_ d) Document que acredita la representació (quan el signant siga diferent del beneficiari).  
\_ e) Programa d'activitats i despeses previstes per a aquesta temporada.  
\_ f) Full de dades bancàries.  
..., ... de ... de 1994  
Signatura:  
CONSELLERIA DE CULTURA  
Direcció General de l'Esport  
ANNEX III  
ANNEX IV  
(Nom i cognoms) ..., en compliment del que estipula l'Ordre de 12 d'abril de 1994, de la Conselleria de Cultura, per la qual es regulen les beques a esportistes d'elit de la Comunitat Valenciana.  
Declare que les despeses ocasionades pel desenvolupament de la meua activitat esportiva en la temporada 1993-94, per a la qual em fou concedida una beca de la Conselleria de Cultura per un import de ... pessetes, són les que tot seguit es detallen:  
Perceptor (1) Concepte(2) Import/PTA  
\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_   
\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_   
\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_   
\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_   
\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_   
\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_   
\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_   
\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_   
Total ...  
Hi adjunte justificants de la despesa.  
També hi adjunte la còpia del document d'ingrés de l'IRPF del darrer exercici econòmic o la declaració jurada de no estar obligat a presentar-lo i l'informe-memòria de les activitats realitzades en la temporada 1993-94.  
 ... , ... de ... de 1994.  
Signatura  
CONSELLERIA DE CULTURA  
Direcció General de l'Esport  
(1) Expresseu nominalment els perceptors.  
(2) Desplaçaments, adquisició de material esportiu, assistència tècnica, etc.


Còpia Permalink ELI